NEWS ALERT Când și unde se joacă meciurile de baraj Dinamo - FK Csikszereda și FC Botoșani - CS Mioveni!
De la ora 11:00 am aflat ordinea de disputare a meciurilor pentru menținerea/promovarea în Liga 1.
UPDATE
Meciurile tur
17 mai, ora 20:00 FC Botoșani - CS Mioveni
20 mai, ora 20:00 Dinamo - FK Csikszereda
Meciurile retur
24 mai CS Mioveni - FC Botoșani
27 mai FK Csikszereda - Dinamo
* Meciurile tur vor avea loc vineri, 17 mai, respectiv luni, 20 mai, ambele fiind programate de la ora 20:00
* Partidele retur se vor disputa o săptămână mai târziu
* Programul complet urmează să fie stabilit și comunicat de deținătorii de drepturi TV, a precizat FRF.
Știrea inițială
Casa Fotbalului va găzdui luni, 13 mai, de la ora 11:00, tragerea la sorți prin care va fi stabilită ordinea disputării jocurilor de baraj pentru menținerea/promovarea în Liga 1, anunță FRF pe site-ul oficial.
În urma rezultatelor înregistrate în ultima etapă a play-off-ului din Liga 2 Casa Pariurilor și în ultima etapă a play-out-ului SuperLigii, CS Mioveni a încheiat sezonul pe poziția a 5-a în clasament, urmând să întâlnească echipa de pe locul 8 din play-out-ul SuperLigii, FC Botoșani, în timp ce AFK Csikszereda a încheiat sezonul pe poziția a 6-a și va evolua împotriva echipei clasate pe locul 7 în play-out-ul SuperLigii, Dinamo.
Au retrogradat în Liga 2 formațiile FC Voluntari și FCU 1948 Craiova.
Barajul de menținere/promovare în Superligă se joacă în dublă manșă
Barajul pentru menținerea/promovarea în Liga 1 se va disputa în dublă manșă.
Meciurile tur vor avea loc vineri, 17 mai, respectiv luni, 20 mai, ambele fiind programate de la ora 20:00.
Partidele retur se vor disputa o săptămână mai târziu, precizează FRF.
Ce echipe din play-out-ul Superligii vor juca play-off-ul pentru Conference League
Grație regulamentului de neînțeles stabilit de FRF, echipele de pe locurile 2 și 4 din play-out vor juca în play-off-ul pentru Conference League: Oțelul Galați vs U Cluj (locul 1 UTA Arad și locul 3 FC Hermannstadt nu au drept de participare în cupele europene).
Învingătoarea va juca finala play-off-ului de Conference cu locul 3 din play-off-ul Superligii (în acest moment CS Universitatea Craiova, care însă ar putea-o depăși pe CFR Cluj, aflată pe locul 2) și va juca în preliminariile competiției europene.
Oțelul Galați este însă calificată și în Cupa României, iar în cazul unui succes ar ajunge în preliminariile Europa League.
Urmăriți SPORT.RO și pe Google News